3-jarige op fietsie raakgery | Netwerk24
Deur Ügen Vos 03 Januarie 2018 20:49
’n Driejarige seun het Woensdagoggend kritieke beserings opgedoen toe ’n ligte motorvoertuig hom in Benoni van sy fiets gestamp het.
Russel Meiring, woordvoerder vir ER24, sê die ongeluk het voor 08:00 in Keistraat, Benoni, gebeur.
Die ER24 One Plan-helikopter waarin ’n driejarige seuntjie van Benoni hospitaal toe gebring is vir behandeling nadat hy deur ‘n motor van sy fietsie gestamp is. Foto: ER24
ER24 paramedici is ontbied en het die seuntjie langs die kant van die pad aangetref.
Die voertuig wat hom getref het, was ’n entjie verder langs die pad geparkeer.
“Paramedici het die seun ondersoek en bevind hy het ’n ernstige kopbesering opgedoen en was in ’n kritieke toestand,” sê Meiring.
Die seuntjie is per lugambulans na ’n nabye private hospitaal gebring vir behandeling.
Meer oor: Benoni | Raakgery Toyota laat vorige Corolla herleef | Maroela Media
Die Corolla Quest, soos die “nuweling” bekend sal staan, sal die gaping vul wat die onttrekking van die Yaris-sedan aan die mark gelaat het. Die motor sal ook aansienlik goedkoper wees as die nuwe Corolla.
Die 1,6 liter-enjin waarme die vorige Corolla toegerus was, sal standaardtoerusting wees, en daar sal ‘n keuse tussen twee vlakke van afwerking en ‘n hand-of outomatiese ratkas wees. Lugversorging, lugsakke en sluitweerremme sal ook standaardtoerusting op alle modelle wees.
Die intreemodel in die reeks sal teen nagenoeg R 175 000 verkoop, wat op ‘n besparing van ongeveer R50 000 neerkom in vergelyking met die nuwe 1,6 Esteem. Die feit dat daar reeds vir die boukoste van die vorige generasie betaal is, help natuurlik, en die Quest sal, soos die nuwe generasie, by Toyota se fabriek naby Durban vervaardig word.
Die Quest behoort teen die middel van Mei by Toyota- handelaars landwyd beskikbaar te wees.
Deel van: Motors, Nuus, SA-nuus